โดนแมวข่วนเมื่อ 4 วันที่แล้วครับ หลังจากโดนข่วนวันต่อมาก็มีอาการมึนหัวหนักหัว ตัวร้อนเหมือนไข้ขึ้นครับ แต่แมวยังร่าเริง หยอกล้อกินอาหารตามปกติดี และล่าสุดผมก็เพิ่งฉีดกระตุ้น 2 เข็มมาเมื่อเดือนที่แล้ว (แมวตัวเดิมที่ข่วนล่าสุด) ผมจะเป็นโรคพิษสุนัขบ้ามั้ยครับ แล้วพรุ่งนี้ว่าจะไปหายังทันอยู่มั้ยครับ
สวัสดีค่ะ ในกรณีนี้ที่ถูกแมวข่วนหรือกัดซ้ำอีกครั้งหลังผ่านมาแล้ว 1 เดือน แนะนำให้กลับไปฉีดวัคซีนกระตุ้นพิษสุนัขบ้าซ้ำอีกครั้ง โดยกระตุ้นเพียงแค่ 1 เข็มหากแมวยังมีชีวิตอยู่หลัง 10 วันก็มีโอกาสเป็นโรคพิษสุนัขบ้าน้อย แต่ไม่ยืนยันค่ะ แนะนำฉีดวัคซีนป้องกันไว้ดีกว่าส่วนอาการมึนศีรษะมีไข้นั้น เป็นอาการที่ไม่จำเพาะเจาะจงกับโรคพิษสุนัขบ้าค่ะ อาจเกิดจากสาเหตุอื่นๆได้เช่นกัน แนะนำรีบไปรับวัคซีนและให้แพทย์ตรวจร่างกายหาสาเหตุอีกครั้งค่ะ